pythainlp/thai-financial-dataset huggingface dataset:
แบบ 56-1

แบบรายงานการเปิดเผยข้อมูลประจำปี

สิ้นสุดวันที่ 31 ธันวาคม 2546

บริษัท นครหลวงเส้นใยสังเคราะห์ จำกัด (มหาชน)
6. โครงการในอนาคต (future plan)

ไม่มี
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางชลากร สิทธิจิระโชติ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางชลากร สิทธิจิระโชติ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้า ได้รับรองความถูกต้องของข้อมูลไว้

ชื่อ - สกุล ตำแหน่ง ลายมือชื่อ

1. นางทิพย์วรรณ รักษาเสรี ประธานกรรมการบริหาร
………….............................

2. นางสุนิสา สังขะโพธิ์ รักษาการ กรรมการผู้จัดการ .…………...................…….

3. น.ส.เปรมรัตตัน ชัยศรีชวาลา ผู้ช่วยกรรมการผู้จัดการ .. …………………………..

ชื่อ - สกุล ตำแหน่ง ลายมือชื่อ

ผู้รับมอบอำนาจ นางชลากร (รัชนี) สิทธิจิระโชติ ผู้จัดการฝ่ายสำนักงาน/
……….......................…...

เลขานุการคณะกรรมการ/

เลขานุการคณะกรรมการตรวจสอบ
ส่วนที่ 2

บริษัทที่ออกหลักทรัพย์

บริษัท นครหลวงเส้นใยสังเคราะห์ จำกัด (มหาชน) ประกอบธุรกิจ ผลิตเส้นใยไนล่อน (Nylon
Filament Yarn) ชนิดที่เป็นเส้นใย ซึ่งสามารถนำไปใช้ในการถักหรือทอผ้าได้โดยตรง
หรือนำไปแปรสภาพเป็นด้ายยืดหยุ่น (Stretch) สำหรับผ้าชนิดที่มีความยืด เช่น ชุดกีฬา
หรือชุดวอร์ม และนำไปถักเป็นผ้าเทป ลูกไม้ ถุงเท้า ถุงน่องสตรี และยังสามารถนำไปทอเป็นผ้าใบ
สำหรับใช้ผลิตรองเท้ากีฬา กระเป๋าสะพาย กระเป๋าเดินทางเป็นต้น โดยมีที่ตั้งสำนักงานใหญ่ที่
170/9-10 ชั้น 4 อาคารโอเชี่ยนทาวเวอร์ 1 ถนนรัชดาภิเษก แขวงคลองเตย เขตคลองเตย
กรุงเทพมหานคร เลขทะเบียนบริษัท บมจ. 142 โทรศัพท์ 0 22612814-20, 0 22612824-26
โทรสาร 0 22612822 มีโรงงานตั้งอยู่เลขที่ 99/1 หมู่ 2 ถนนเศรษฐกิจ ตำบลนาดี อำเภอเมือง
จังหวัดสมุทรสาคร โทรศัพท์ (034)412657, 424623-4,830922-4 โทรสาร (034)424624
11. รายการระหว่างกัน (ถ้ามี)

- ไม่มี -
เอกสารแนบ 3

รายงานความรับผิดชอบของคณะกรรมการต่อรายงานทางการเงิน

งบการเงินของบริษัท นครหลวงเส้นใยสังเคราะห์ จำกัด (มหาชน) ได้จัดทำขึ้น
โดยมีคณะกรรมการของบริษัทเป็นผู้รับผิดชอบต่องบการเงินของบริษัทฯ
งบการเงินดังกล่าวได้ทำขึ้นตามมาตราฐานการบัญชีที่รับรองทั่วไปโดยเลือกใช้นโยบายบัญชีที่เหมาะสม
และถือปฏิบัติอย่างสม่ำเสมอ และใช้ดุลยพินิจอย่างระมัดระวังและประมาณการที่ดีที่สุดในการจัดทำ
เพื่อสะท้อนผลการดำเนินงานที่แท้จริงของบริษัทฯ

คณะกรรมการบริษัทฯ ได้จัดให้มีระบบบริหารความเสี่ยง ระบบการควบคุมภายใน
ที่เหมาะสมและมีการเปิดเผยข้อมูลที่สำคัญอย่างเพียงพอ
เพื่อผลประโยชน์ของผู้ถือหุ้นและผู้ลงทุนทั่วไปในการใช้งบการเงิน

งบการเงินของบริษัทฯ ได้รับการตรวจสอบโดยผู้สอบบัญชีของสำนักงานสอบบัญชี ดี ไอ เอ
ในการตรวจสอบนั้นทางคณะกรรมการบริษัท ได้สนับสนุนข้อมูลและเอกสารต่าง ๆ
เพื่อให้ผู้สอบบัญชีสามารถตรวจสอบและแสดงความเห็นตามมาตราฐาน การสอบบัญชี
โดยความเห็นของผู้สอบบัญชีให้ปรากฎในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการมีความเห็นว่างบการเงินของสำนักงานสอบบัญชี ดี ไอ เอ ณ วันที่ 31 ธันวาคม
2546 โดยแสดงฐานะทางการเงินและผลการดำเนินงาน
มีความเชื่อถือได้โดยถือปฏิบัติตามมาตราฐานการบัญชีที่รับรองทั่วไปและปฏิบัติถูกต้องตามกฎหมายในสาระสำคัญ

(นางสุนิสา สังขะโพธิ์)

รักษาการ

กรรมการผู้จัดการ
13. ข้อมูลอื่นที่เกี่ยวข้อง

การที่บริษัทฯไม่สามารถทำการผลิตได้เต็มที่ทำให้มีผลกระทบต่อการดำเนินธุรกิจในระยะยาว
ซึ่งทำให้เมื่อต้นปี 2547 บริษัทฯได้ทำการประชุมวิสามัญผู้ถือหุ้น
เพื่อขออนุมัติทำการเพิ่มทุนจดทะเบียนแก่ผู้ถือหุ้นเดิมแต่ปรากฏว่าผู้ถือหุ้นเดิมไม่ได้ทำการเพิ่มทุนตามมติผู้ถือหุ้น
อย่างไรก็ตามฝ่ายจัดการได้พยายามติดต่อกลุ่มผู้ที่สนใจหลายราย
เพื่อเข้ามาลงทุนในกิจการของบริษัทฯ
โดยจะทำการเพิ่มทุนแบบเฉพาะเจาะจงและจะทำการประชุมวิสามัญผู้ถือหุ้น ในวันที่ 5 เมษายน
2548 ทั้งนี้คาดว่าผู้ถือหุ้นใหม่จะแต่งตั้งผู้บริหารชุดใหม่เข้ามาบริหารงานภายในสิ้นเดือนเมษายน
2548 หลังจากที่ทำการประชุมสามัญผู้ถือหุ้น ประจำปี 2548 ในวันที่ 28 เมษายนนี้

ขณะเดียวกันตลาดหลักทรัพย์แห่งประเทศไทยได้มีหนังสือลงวันที่ 18 มีนาคม 2548
ให้บริษัทฯเข้าซื้อขายในหมวดฟื้นฟูกิจการ (Rehabco)
ซึ่งข้อมูลดังกล่าวได้ทำการเผยแพร่แก่ผู้ลงทุนไปแล้ว ทั้งนี้คณะกรรมการบริษัทฯ
ได้มีมติที่จะเป็นผู้จัดทำแผนฟื้นฟูกิจการเพื่อนำเสนอต่อไป โดยได้แต่งตั้งบริษัทหลักทรัพย์ ซีมิโก้ จำกัด
(มหาชน) เป็นที่ปรึกษาทางการเงินอิสระ เพื่อศึกษาและให้คำปรึกษาแก่ฝ่ายบริหารของบริษัทฯ
ในการดำเนินการทำแผนและประสานงานกับทางตลาดหลักทรัพย์ฯ ด้วย ซึ่งหากบริษัทฯ
สามารถมีผลประกอบที่มีกำไรได้สามไตรมาสติดต่อกันนับตั้งแต่ไตรมาสแรกในปีนี้ บริษัทฯ
อาจจะสามารถกลับเข้าซื้อขายในหมวดปกติได้ก่อนสิ้นปี 2548
10. การควบคุมภายใน

บริษัทฯ ได้มีการแต่งตั้งคณะกรรมการตรวจสอบ (Audit Committee) ในปี 2542
เพื่อทำหน้าที่กำกับดูแลการดำเนินงานและการบริหารงานของบริษัทฯ และในปี 2547 นี้
คณะกรรมการตรวจสอบได้ทำการสอบทานระบบการควบคุมภายใน
ซึ่งการสอบทานดำเนินการโดยสำนักงานบัญชีศรีนาถ
เพื่อสอบทานการปฏิบัติตามระเบียบปฏิบัติการจัดการบริหารโรงงานเกี่ยวกับการบำรุงรักษาทั่วไป
คณะกรรมการตรวจสอบให้ข้อสังเกตและข้อเสนอแนะเพื่อให้ฝ่ายบริหารและฝ่ายจัดการของบริษัททราบ
เพื่อพิจารณาปรับปรุงแก้ไขตามที่เห็นควร
โดยคณะกรรมการตรวจสอบจะติดตามความคืบหน้าการปรับปรุงแก้ไขอย่างต่อเนื่อง
เพื่อให้ระบบการกำกับดูแลภายในมีประสิทธิภาพและประสิทธิผลยิ่งขึ้น
7. ข้อพิพาททางกฎหมาย

บริษัทฯมีข้อพิพาททางการเงินกับเจ้าหนี้การค้าต่างประเทศรายหนึ่งเป็นตัวเลขเจ็ดหลักต้นๆ
และกับเจ้าหนี้ภายในประเทศอีกรายหนึ่งเป็นตัวเลขหกหลักกลางๆ
ซึ่งจำนวนเงินที่เกี่ยวข้องดังกล่าวไม่ถือว่ามีสาระสำคัญต่อบริษัทฯแต่อย่างใด
ซึ่งเรื่องอยู่ระหว่างการยื่นอุธรณ์ขอประณีประนอมกันในชั้นศาล
รวมไปถึงการมีข้อพิพาทแรงงานที่มีอยู่นั้น
เป็นข้อพิพาทแรงงานที่เกี่ยวกับการเรียกร้องสวัสดิการพนักงานของปี 2545-2546 เท่านั้น
และได้ทำการประนอมยอมความกับสหภาพแรงงานของบริษัทฯเรียบร้อยแล้วในวงเงิน หกหลักปลายๆ
ถึงแม้ในปลายปี 2547 บริษัทฯ
มีการให้พนักงานออกบางส่วนเพื่อเป็นการลดต้นทุนการผลิตในด้านอัตรากำลังคน เนื่องจากบริษัทฯ
ได้ลดกำลังการผลิตสินค้าลง เหตุจากการขาดเงินทุนเพื่อใช้ในการหมุนเวียน
แต่ก็มิได้มีผลกระทบต่อข้อพิพาทแรงงานแต่อย่างใดเนื่องจากบริษัทฯ
มีการจ่ายเงินชดเชยให้ถูกต้องตามกฎหมายแรงงาน
ส่วนที่ 1

ข้อมูลสรุป (executive summary)

บริษัท นครหลวงเส้นใยสังเคราะห์ จำกัด (มหาชน) ก่อตั้งในปี พ.ศ. 2515
เพื่อผลิตเส้นใยและเส้นด้านไนล่อนซึ่งใช้ในการทอผ้าหรือผ้าชนิดยางยืดโดยใช้เทคโนโลยีของบริษัท
Chemtex USA โรงงานตั้งอยู่บนเนื้อที่ 62ไร่ เลขที่ 99/1 ถนนเศรษฐกิจ นาดี อำเภอเมือง
สมุทรสาคร และมีสำนักงานอยู่ที่ 170/9-10 อาคารโอเชี่ยนทาวเวอร์ 1 ชั้น 4 ถนนรัชดาภิเษก
กรุงเทพฯ 10110

บริษัทฯ ได้รับการอนุมัติให้เข้าจดทะเบียนซื้อขายในตลาดหลักทรัพย์แห่งประเทศไทยตั้งแต่ปี 2537
และ ได้เพิ่มทุนจดทะเบียนจากเดิม 500 ล้านบาท เป็นทุนจดทะเบียน 2,000 ล้านบาท
เป็นทุนชำระแล้วประมาณ 523.452 ล้านบาท โดยมีค่าหุ้นละ 10 บาท คิดเป็นจำนวน 200 ล้านหุ้น
เมื่อวันที่ 20 กุมภาพันธ์ 2547 สำหรับกลุ่มผู้ถือหุ้นรายใหญ่ของบริษัทฯ คือ บริษัท พรามครอส จำกัด
(อังกฤษ) บริษัท พร-พิมพ์ โฮลดิ้ง จำกัด บริษัท เอส ซี ไอ คอนซัลแทนท์ จำกัด บริษัท
อินเตอร์เนชั่นแนล เทรด เน็ตเวอร์ค จำกัด ซึ่งได้แต่งตั้งคณะกรรมการบริษัทฯ
ชุดปัจจุบันเข้าบริหารงานตั้งแต่เดือนกรกฎาคม 2541 จนถึงสิ้นปี 2547
และได้มีการเปลี่ยนแปลงกรรมการใหม่เกือบทั้งชุดเพื่อเปิดให้กรรมการชุดใหม่เข้ามาเพื่อแก้ไขปัญหาของบริษัทฯได้ดีขึ้นแต่ก็ยังมีประธานกรรมการบริษัทฯ
คือ พลเอก กนิต วาสิกศิริ

การผลิตเส้นใย/เส้นด้ายไนล่อนเป็นขบวนการผลิตทางเคมีที่ใช้วัตถุดิบหลักคือ คาโปรแลคตัม
ซึ่งเป็นผลิตผลพลอยได้จากการกลั่นน้ำมันเบนซิน โดยผ่านขบวนการที่เรียกว่า polymerization
ออกมาเป็นnylon chips ก่อนที่จะนำมาสู่ขบวนการในการรีดออกมาเป็นเส้นด้าย โดยบริษัทฯ
มีกำลังการผลิตได้เต็มที่ไดไม่เกินประมาณ 30 ตันต่อวันสำหรับ nylon chips

ผลิตภัณฑ์ของบริษัท คือ เม็ดไนล่อน เส้นใยไนล่อนชนิด Filament เส้นใยไนล่อนชนิด
Pre-Oriented เส้นด้ายยืดหยุ่น (Nylon Stretched Yarn)
ซึ่งส่วนใหญ่แล้วบริษัทฯจะผลิตตามความต้องการจากการสั่งซื้อของลูกค้าโดยเฉพาะอย่างยิ่งเบอร์เส้นด้าย
20 และเบอร์ 40 โดยในปี 2547 บริษัทฯ ทำการส่งออกประมาณ 45%
ของยอดขายรวมโดยส่งไปยังลูกค้าในประเทศฟิลิปปินส์ ศรีลังกา ปากีสถาน และดูไบ
โดยมีเงื่อนไขว่า ลูกค้าต้องจัดการให้ธนาคารที่ยอมรับและเชื่อถือได้เปิด Letter of Credit
ให้แก่บริษัทฯ ส่วนการขายในประเทศอีก 55 %นั้นมีเทอมตั้งแต่เงินสดจนถึงระยะเวลา 90 วัน
แล้วแต่เครดิตและยอดการสั่งซื้อของลูกค้า

ผลประกอบการในระหว่างปีที่ผ่านมาโดยเฉพาะอย่างยิ่งปีที่ผ่านมา 2547
ราคาน้ำมันในตลาดโลกมีการปรับตัวสูงขึ้นตลอดทำให้บริษัทฯซึ่งต้องใช้วัตถุดิบที่มีราคาสูงขึ้นเนื่องจากวัตถุดิบเกี่ยวข้องกับน้ำมันเบนซิน
ในขณะที่ไม่สามารถปรับราคาสินค้าให้สูงขึ้นได้ทันทีเนื่องจากความต้องการในประเทศยังไม่สูงขึ้นมากพอและผู้ผลิตทุกรายต่างก็ไม่สามารถทำการผลิตได้เต็มที่
บริษัทฯ เองมีปัญหาในด้านเงินทุนหมุนเวียนโดยที่ยังไม่สามารถปรับโครงสร้างหนี้ได้
นอกเหนือจากนี้ยังมีการขาดทุนจากอัตราแลกเปลี่ยนจากการที่ต้องรับความเสี่ยงดังกล่าวจากบริษัทไทยคาโปรแลคตัม
จำกัด ด้วย ดังนั้นยอดขายของบริษัทฯ จะลดลงในช่วง ปี 2547 ราคาวัตถุดิบเริ่มขยับตัวเพิ่มขึ้นอีก
ดังนั้นการที่บริษัทฯไม่สามารถทำการผลิตเพิ่มมากขึ้นเนื่องจากขาดการสนับสนุนเงินทุนหมุนเวียนจากสถาบันการเงินให้พอเพียงจึงทำให้โอกาสในการหยุดการขาดทุนหมดไปเนื่องจากไม่สามารถผลิตได้เต็มที่
แบบ 56-1

แบบรายงานการเปิดเผยข้อมูลประจำปี

สิ้นสุดวันที่ 31 ธันวาคม 2547

บริษัท นครหลวงเส้นใยสังเคราะห์ จำกัด (มหาชน)
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางชลากร สิทธิจิระโชติ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางชลากร สิทธิจิระโชติ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้า ได้รับรองความถูกต้องของข้อมูลไว้

ชื่อ - สกุล ตำแหน่ง ลายมือชื่อ

1. นายมนชัย พงศ์สถาบดี ประธานกรรมการบริหาร ……………………………..

2. นายโซฮาล ฮาซัน เบอนี่ กรรมการผู้จัดการ ………….............................

3. น.ส.เปรมรัตตัน ชัยศรีชวาลา ผู้ช่วยกรรมการผู้จัดการ .. …………………………..

4. นายมาโนช ชิโอโปริ กรรมการบริหาร .…………...................…….

ชื่อ - สกุล ตำแหน่ง ลายมือชื่อ

ผู้รับมอบอำนาจ นางชลากร สิทธิจิระโชติ ผู้จัดการฝ่ายสำนักงาน/
………........................….

เลขานุการคณะกรรมการ/

เลขานุการคณะกรรมการตรวจสอบ
เอกสารแนบ 3

รายงานความรับผิดชอบของคณะกรรมการต่อรายงานทางการเงิน

งบการเงินของบริษัท นครหลวงเส้นใยสังเคราะห์ จำกัด (มหาชน) ได้จัดทำขึ้น
โดยมีคณะกรรมการของบริษัทเป็นผู้รับผิดชอบต่องบการเงินของบริษัทฯ
งบการเงินดังกล่าวได้ทำขึ้นตามมาตรฐานการบัญชีที่รับรองทั่วไปโดยเลือกใช้นโยบายบัญชีที่เหมาะสม
และถือปฏิบัติอย่างสม่ำเสมอ และใช้ดุลยพินิจอย่างระมัดระวังและประมาณการที่ดีที่สุดในการจัดทำ
เพื่อสะท้อนผลการดำเนินงานที่แท้จริงของบริษัทฯ

คณะกรรมการบริษัทฯ ได้จัดให้มีระบบบริหารความเสี่ยง ระบบการควบคุมภายใน
ที่เหมาะสมและมีการเปิดเผยข้อมูลที่สำคัญอย่างเพียงพอ
เพื่อผลประโยชน์ของผู้ถือหุ้นและผู้ลงทุนทั่วไปในการใช้งบการเงิน

งบการเงินของบริษัทฯ ได้รับการตรวจสอบโดยผู้สอบบัญชีของบริษัท จำรัส ซีพีเอ
จำกัดโดยนายจำรัส ปิงคลาศัยและทีมงานในการตรวจสอบนั้นทางคณะกรรมการบริษัท
ได้สนับสนุนข้อมูลและเอกสารต่าง ๆ
เพื่อให้ผู้สอบบัญชีสามารถตรวจสอบและแสดงความเห็นตามมาตรฐาน การสอบบัญชี
โดยที่ผู้สอบบัญชีมิได้แสดงความเห็นให้ปรากฏในรายงานของผู้สอบบัญชีซึ่งได้แสดงไว้แล้วว่าเนื่องจากความไม่แน่นอนเกี่ยวกับปัญหาการดำเนินงานต่อเนื่องของกิจการอาจจะมีผลกระทบอย่างมีสาระสำคัญมากต่องบการเงินสำหรับปีสิ้นสุด
31 ธันวาคม 2547 ผู้สอบบัญชีจึงไม่อาจะแสดงความเห็นต่องบการเงินได้

คณะกรรมการมีความเห็นว่างบการเงินของบริษัทฯ
ที่ได้จัดเตรียมขึ้นให้ผู้สอบบัญชีตรวจสอบนั้นได้แสดงฐานะทางการเงินและผลการดำเนินงานที่เชื่อถือได้โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายในสาระสำคัญ
ในประเด็นที่ผู้สอบบัญชีไม่แสดงความเห็นเป็นเพราะสาเหตุแห่งความไม่แน่นอนเกี่ยวกับปัญหาการดำเนินงานต่อเนื่องของบริษัท
ดังที่ปรากฏในรายงานของผู้สอบบัญชีรับอนุญาต ซึ่งมีสาเหตุหลักมาจาก
การที่บริษัทขาดเงินทุนหมุนเวียน
ทำให้ไม่สามารถจัดหาวัตถุดิบในการผลิตให้เพียงพอกับหรือมากกว่าปริมาณกำลังการผลิตที่จุดคุ้มทุนของบริษัทสืบเนื่องมาจากต้นทุนวัตถุดิบที่สูงขึ้นอย่างมากในช่วง
2-3 ปีที่ผ่านมา ดังจะเห็นได้จากราคาวัตถุดิบคาโปแลคตัมสูงขึ้นจากราคา 850
เหรียญดอลลาร์สหรัฐต่อตัน ในต้นปี 2545 เป็น 2,400 เหรียญดอลลาร์สหรัฐต่อตันในปลายปี 2547
อีกทั้งการผลิตต่ำกว่าจุดคุ้มทุนนี้ยังทำให้บริษัทต้องเสียค่าไฟฟ้าในการเดินเครื่องจักรเพื่อรักษาเสถียรภาพของเครื่องจักร
โดยไม่เกิดผลผลิตแต่อย่างใด จากสาเหตุดังกล่าวข้างต้น
จึงทำให้บริษัทประสบกับปัญหาการขาดทุนต่อเนื่อง
และไม่สามารถชำระหนี้ตามสัญญาการปรับโครงสร้างหนี้ได้
อีกทั้งได้จัดการให้มีการประเมินราคาทรัพย์สินของบริษัทฯ ใหม่ เพื่อให้ทราบมูลค่าที่แน่นอน
โดยมีกำหนดการแล้วเสร็จภายในสิ้นเดือน มิถุนายน 2548

(นายมนชัย พงศ์สถาบดี)

ประธานกรรมการบริหาร
5. ทรัพย์สินที่ใช้ในการประกอบธุรกิจ

5.1 ทรัพย์สินและกรรมสิทธิ

รายการสินทรัพย์ถาวรของบริษัทฯ ณ วันที่ 31 ธันวาคม 2548 ประกอบด้วย

+-------------------------+---------------+---------------+----------+
|                         | ลัก            | ม             | ภาระผูกพัน |
|                         | ษณะกรรมการสิทธิ | ูลค่าตามบัญชี-สุทธิ |          |
|                         |               |               |          |
|                         |               | (ล้านบาท)      |          |
+-------------------------+---------------+---------------+----------+
| ก) ที่ดิน 11 แปลง รวมเนื้อที่  | บริษัทฯ         | 302.85        | จดจำ     |
| 61-0-20.9 ไร่            |               |               | นองกับสถา |
| สิ่งปลูกสร้างอาคารโรงงาน    |               |               | บันการเงิน |
+-------------------------+---------------+---------------+----------+
| ข) เครื่องจักร รวม 15 ชุด   | บริษัทฯ         | 111.24        | จดจำ     |
|                         |               |               | นองกับสถา |
|                         |               |               | บันการเงิน |
+-------------------------+---------------+---------------+----------+
| ค) อาคารสำนักงานใหญ่      | ธนาคารกสิกรไทย | -             | โอนกรรม  |
|                         |               |               | สิทธิ์ชำระห |
| รวมเนื้อที่ 625.34 ตรม.     |               |               | นี้ให้ธนาคา |
|                         |               |               | รกสิกรไทย |
|   (ที่ตั้งเลขที่ 170/9-10 ชั้น  |               |               | มีเงื่อนไข  |
|   4 อาคารโอเชี่ยนทาวเวอร์  |               |               | ให้ซื้อคืนได้ |
|   1 ถ.รัชดาภิเษก          |               |               |          |
|   แขวงคลองเตย           |               |               |          |
|   เขตคลองเตย กรุงเทพฯ    |               |               |          |
|   10110)                |               |               |          |
+-------------------------+---------------+---------------+----------+
|                         |               |               |          |
+-------------------------+---------------+---------------+----------+
8. โครงสร้างเงินทุน

 

8.1 หลักทรัพย์ของบริษัทฯ

บริษัทฯ มีทุนจดทะเบียนและทุนชำระแล้ว ณ วันที่ 31 ธันวาคม 2548 สรุปได้ดังนี้

ทุนจดทะเบียน จำนวน 1,523,451,770 บาท

ทุนเรียกชำระแล้ว จำนวน 523,451,770 บาท

แบ่งเป็น

หุ้นสามัญ จำนวน 52,345,177 หุ้น

มูลค่าหุ้นที่ตราไว้ หุ้นละ 10 บาท

8.2 ผู้ถือหุ้น

รายชื่อกลุ่มผู้ถือหุ้นรายใหญ่ 6 รายแรก ณ วันที่ 12 เมษายน 2548 ได้แก่

  --------- ------------------------- ---------------------- -------------
  ลำดับที่     นามสกุล/ชื่อบริษัท             จำนวนหุ้นที่ถือ (หุ้น)        %

  1         บริษัท พรพิมพ์ โฮลดิ้ง จำกัด     12,343,408             23.58%

  2         บริษัท เอสซีไอ คอนซัลแทนท์     12,343,407             23.58%
            จำกัด                                             

  3         INTERNATIONAL TRADE       11,484,655             21.92%
            NETWORK LIMITED                                  

  4         PRIMECROSS LIMITED        11,484,655             21.92%

  5         นายวชิระ ทยานาราพร         537,200                1.03%

  6         MR.LEE CHIN CHENG         370,800                0.71%

            รวม                       48,564,125             92.74%
  --------- ------------------------- ---------------------- -------------

  8.3 นโยบายการจ่ายเงินปันผล

บริษัทฯ ไม่ได้จ่ายเงินปันผลให้แก่ผู้ถือหุ้น เนื่องจากมีขาดทุนสะสมจำนวนมาก
ตามพระราชบัญญัติบริษัทมหาชน จำกัด พ.ศ. 2535 และตามข้อบังคับของบริษัทฯ แล้ว
ห้ามมิให้แบ่งเงินปันผลจากเงินประเภทอื่นนอกจากกำไร ในกรณีที่บริษัทฯ ยังมียอดขาดทุนสะสมอยู่

อย่างไรก็ตาม บริษัทฯ มีนโยบายจ่ายเงินปันผล ตามจำนวนหุ้น หุ้นละเท่าๆ กัน
โดยคณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว เมื่อเห็นว่าบริษัทฯ
มีผลกำไรพอสมควร และรายงานให้ที่ประชุมผู้ถือหุ้นทราบในการประชุมคราวต่อไป ทั้งนี้
การจ่ายเงินปันผลนั้น ให้กระทำภายใน 1 เดือน นับแต่วันที่ที่ประชุมผู้ถือหุ้น
หรือคณะกรรมการลงมติแล้วแต่กรณี โดยแจ้งเป็นหนังสือไปยังผู้ถือหุ้น
และโฆษณาคำบอกกล่าวการจ่ายเงินปันผลนั้นในหนังสือพิมพ์ด้วย
13. ข้อมูลอื่นที่เกี่ยวข้อง

ถึงแม้ว่าบริษัทฯ
จะเข้าเกณฑ์อาจถูกเพิกถอนจากการเป็นหลักทรัพย์จดทะเบียนและถูกสั่งห้ามซื้อขายหุ้น
แต่ขณะนี้บริษัทฯอยู่ในขั้นตอนของการฟื้นฟูกิจการ
เพื่อที่จะแก้ไขปัญหาจนพ้นเหตุอาจถูกเพิกถอนของตลาดหลักทรัพย์โดยเร็ว

โดยเมื่อวันที่ 12 กันยายน 2548 ศาลล้มละลายกลางได้มีคำสั่งให้ฟื้นฟูกิจการของบริษัทฯ
และเมื่อวันที่ 31 มีนาคม 2549 บริษัทฯได้ส่งแผนฟื้นฟูกิจการให้แก่ศาลล้มละลายกลาง
โดยขณะนี้อยู่ระหว่างการนัดประชุมเจ้าหนี้เพื่อพิจารณาแผน
เพื่อให้ศาลล้มละลายกลางจะได้มีคำสั่งเห็นชอบด้วยแผน หรือไม่ต่อไป
10. การควบคุมภายใน

ในอดีตที่ผ่านมา บริษัทฯ ได้มีการแต่งตั้งคณะกรรมการตรวจสอบ (Audit Committee)
เพื่อทำหน้าที่กำกับดูแลการดำเนินงานและการบริหารงานของบริษัทฯ
รวมถึงการสอบทานระบบการควบคุมภายใน
โดยคณะกรรมการตรวจสอบจะติดตามความคืบหน้าการปรับปรุงแก้ไขอย่างต่อเนื่อง
เพื่อให้ระบบการกำกับดูแลภายในมีประสิทธิภาพและประสิทธิผลยิ่งขึ้น

ภายหลังจากที่ ศาลล้มละลายกลางได้มีคำสั่งให้บริษัทฯ ฟื้นฟูกิจการ
และบริษัทฯได้ยื่นแผนฟื้นฟูกิจการต่อศาลล้มละลายกลางเมื่อวันที่ 31 มีนาคม 2549
ขณะนี้อยู่ในขั้นตอนของการประชุมเจ้าหนี้เพื่อพิจารณาแผนฟื้นฟูกิจการดังกล่าว
จึงอยู่ภายใต้การรับผิดชอบในการกำกับดูแลของผู้ทำแผนต่อไป
7. ข้อพิพาททางกฎหมาย

นับตั้งแต่วันที่ 12 กันยายน 2548 ซึ่งศาลล้มละลายกลางมีคำสั่งให้ฟื้นฟูกิจการของบริษัท
นครหลวงเส้นใยสังเคราะห์ จำกัด(มหาชน) ลูกหนี้ผู้ขอฟื้นฟูกิจการ โดยที่พระราชบัญญัติล้มละลาย
พ.ศ.2483 มาตรา 90/12 (4) บัญญัติ ห้ามมิให้ฟ้องลูกหนี้เป็นคดีแพ่งเกี่ยวกับทรัพย์สินของลูกหนี้
หรือเสนอข้อพิพาทที่ลูกหนี้อาจต้องรับผิดหรือได้รับความเสียหายให้อนุญาโตตุลาการชี้ขาด
ถ้ามูลหนี้นั้นได้เกิดขึ้นก่อนวันที่ศาลมีคำสั่งเห็นชอบด้วยแผน

จึงมีผลทำให้บรรดาเจ้าหนี้ของ บริษัทฯ ทั้งปวงและผู้เป็นโจทก์ฟ้องบริษัทฯ เป็นจำเลยในคดีแพ่ง
ต้องมายื่นคำขอรับชำระหนี้ภายในกำหนดระยะเวลาตามที่กฎหมายกำหนด
หากพ้นกำหนดระยะเวลาดังกล่าว และเมื่อศาลมีคำสั่งเห็นชอบด้วยแผนแล้ว พระราชบัญญัติล้มละลาย
พ.ศ.2483 มาตรา 90/61
บัญญัติให้เจ้าหนี้ผู้ไม่ยื่นคำขอรับชำระหนี้นั้นย่อมหมดสิทธิที่จะได้รับชำระหนี้

นับถึง ณ วันที่ 1 ธันวาคม 2548 ตามแผนฟื้นฟูกิจการมีเจ้าหนี้ยื่นคำขอรับชำระหนี้ เป็นจำนวนทั้งสิ้น
33 ราย ดังนั้นนอกเหนือจากการขอรับชำระหนี้ของเจ้าหนี้ดังกล่าวแล้ว
บริษัทฯย่อมไม่มีความผูกพันใดๆไม่ว่าในฐานะลูกหนี้หรือจำเลยคดีแพ่ง ในอันที่จะต้องชำระหนี้
กับผู้ใดอีก
ส่วนที่ 1

ข้อมูลสรุป (Executive Summary)

บริษัท นครหลวงเส้นใยสังเคราะห์ จำกัด (มหาชน) ก่อตั้งในปี พ.ศ. 2515
เพื่อผลิตเส้นใยและเส้นด้ายไนล่อนซึ่งใช้ในการทอผ้าหรือผ้าชนิดยางยืดโดยใช้เทคโนโลยีของบริษัท
Chemtex USA โรงงานตั้งอยู่บนเนื้อที่ 62ไร่ เลขที่ 99/1 ถนนเศรษฐกิจ นาดี อำเภอเมือง
สมุทรสาคร และมีสำนักงานอยู่ที่ 170/9-10 อาคารโอเชี่ยนทาวเวอร์ 1 ชั้น 4 ถนนรัชดาภิเษก
กรุงเทพฯ 10110

ในช่วงปี 2540-2544 บริษัทฯ ดำเนินธุรกิจขาดทุนติดต่อกัน เนื่องจากปัญหาเศรษฐกิจตกต่ำตั้งแต่ ปี
2540 ทำให้กิจการทางด้านอุตสาหกรรมสิ่งทอได้รับผลกระทบอย่างมาก
ซึ่งเป็นผลกระทบโดยตรงจากการที่ราคาวัตถุดิบ (Caprolactam) ซึ่งเป็น By - Product
จากน้ำมัน นำมาใช้ในการประกอบการผลิตมีมูลค่าสูงขึ้น
เหตุจากภาวะผันผวนของราคาน้ำมันโลกสูงขึ้น เป็นผลให้บริษัทฯ
ขาดเงินทุนหมุนเวียนที่จะนำมาใช้ในการจัดหาวัตถุดิบเพื่อทำการผลิตได้
ประกอบกับภาวะการแข่งขันที่รุนแรงในต่างประเทศ โดยเฉพาะประเทศจีน
ซึ่งผลิตสินค้าต้นทุนที่ต่ำกว่า นอกจากนี้ การปิดตัวลงของสถาบันการเงินต่างๆ
ส่งผลกระทบต่อบริษัทฯด้วย และลูกหนี้ของบริษัทฯ อีกทั้ง อัตราดอกเบี้ยที่มีแนวโน้มสูงขึ้น
ด้วยเหตุผลดังกล่าวข้างต้น จึงส่งผลกระทบต่อผลประกอบการของบริษัทฯ เป็นผลให้บริษัทฯ
เข้าเกณฑ์อาจถูกเพิกถอนจากการเป็นหลักทรัพย์จดทะเบียน โดยตลาดหลักทรัพย์ได้ขึ้นเครื่องหมาย
SP เพื่อห้ามซื้อขายหลักทรัพย์ของบริษัทฯ พร้อมทั้งย้ายหลักทรัพย์ของบริษัทฯ ไปอยู่ในหมวด
“บริษัทจดทะเบียนที่อยู่ระหว่างแก้ไขการดำเนินงาน (REHABCO)” นอกจากนี้ บริษัทฯ
ต้องเข้าสู่กระบวนการฟื้นฟูกิจการในปี 2548 โดยศาลล้มละลายกลางได้มีคำสั่งให้ฟื้นฟูกิจการโดย
แต่งตั้ง บริษัท นครหลวงเส้นใยสังเคราะห์ จำกัด (มหาชน) เป็นผู้ทำแผน ทั้งนี้ บริษัทฯ
ได้หยุดการผลิตตั้งแต่เดือน เมษายน 2548 เนื่องจากปัญหาขาดสภาพคล่อง

ในปี 2548 บริษัทฯ มีรายได้รวม 42.02 ล้านบาท รายได้หลักส่วนใหญ่เกิดขึ้นในไตรมาสที่ 1
เท่ากับ 28.07 ล้านบาท หลังจากนั้น บริษัทฯ ได้หยุดการผลิตตั้งแต่ไตรมาสที่ 2 เป็นต้นไป
บริษัทฯได้นำสินค้าคงเหลือทยอยจำหน่าย โดยในไตรมาสที่ 2 และไตรมาสที่ 3 โดยบริษัทฯ
มีรายได้หลักเท่ากับ 7.37 ล้านบาท และ 2.41 ล้านบาท ตามลำดับ สำหรับไตรมาสที่ 4 นั้น
ไม่มีกิจกรรมการขายสินค้าอีก นอกจากนี้ ในปี 2548 บริษัทฯ มีรายได้อื่นรวม 4.08 ล้านบาท
ส่งผลให้บริษัทฯ ประสบผลขาดทุนสุทธิ 183.51 ล้านบาท ทั้งนี้ บริษัทฯ มีสินทรัพย์รวมเท่ากับ
307.79 ล้านบาท ซึ่งลดลงจากปี 2547 และหนี้สินรวมของบริษัทฯ เพิ่มสูงขึ้นจากปี 2547 เท่ากับ
631.15 ล้านบาท อันเนื่องมาจากหนี้สินจากสถาบันการเงินและหนี้สินค้างชำระต่างๆ
ส่งผลให้ศาลล้มละลายกลางได้มีคำสั่งให้บริษัทฯ เข้าสู่กระบวนการฟื้นฟูกิจการในวันที่ 12 กันยายน
2548
แบบแสดงรายการข้อมูลประจำปี

สิ้นสุดวันที่ 31 ธันวาคม 2548

บริษัท นครหลวงเส้นใยสังเคราะห์ จำกัด (มหาชน)

สารบัญ

หน้า

ส่วนที่ 1 ข้อมูลสรุป 1

ส่วนที่ 2 บริษัทที่ออกหลักทรัพย์ 1

1.  ปัจจัยความเสี่ยง 2

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 6

4.  การวิจัยและพัฒนา 12

5.  ทรัพย์สินที่ใช้ในการประกอบธุรกิจ 13

6.  โครงการในอนาคต 14

7.  ข้อพิพาททางกฎหมาย 15

8.  โครงสร้างเงินทุน 16

9.  การจัดการ 17

10. การควบคุมภายใน 24

11. รายการระหว่างกัน 25

12. ฐานะการเงินและผลการดำเนินงาน 26

  13. ข้อมูลอื่นที่เกี่ยวข้อง 33

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย
ข้อมูลการดำรงตำแหน่งของกรรมการ ผู้บริหาร และผู้มีอำนาจควบคุมในบริษัท ณ วันที่ 21 มิถุนายน 2549

  ------------------------------------------ ----------------------------
                                             บริษัทฯ

  1. นางสาวเปรมรัตตัน ชัยศรีชวาลา                /, //

  2. พลเอกกนิต วาสิกศิริ                         /

  3. พันตำรวจเอกชัยทิพย์ ยิ้มละมัย                  /

  4. นายนารัน รูดา นาทา                        /

  5. นายวิชัย ตันติกุลานันท์                        /

  6. นายชูเกียรติ ประทีปทอง                      /

  7. นางสาวสุภา ทองมี                          /

  8. นายสรณ์นนท์ สุทธิอรรถศิลป์                    /, //

                                             
  ------------------------------------------ ----------------------------

หมายเหตุ : / = กรรมการ // = กรรมการบริหาร

รายละเอียดเกี่ยวกับกรรมการของบริษัทย่อย

- ไม่มี -
6.  โครงการในอนาคต

เมื่อวันที่ 12 กันยายน 2548 ศาลล้มละลายกลางได้มีคำสั่งให้ฟื้นฟูกิจการของบริษัทฯ
และบริษัทฯได้ยื่นแผนฟื้นฟูกิจการต่อศาลล้มละลายกลางเมื่อวันที่ 31 มีนาคม 2549
ขณะนี้อยู่ในขั้นตอนของการประชุมเจ้าหนี้เพื่อพิจารณาแผนตามมาตรา 90/44
แห่งพระราชบัญญัติล้มละลาย พุทธศักราช 2483 และศาลยังไม่ได้มีคำสั่งเห็นชอบด้วยแผน
ตามมาตรา 90/58 แห่งพระราชบัญญัติล้มละลาย พุทธศักราช 2483

อย่างไรก็ตาม หากศาลล้มละลายกลายมีคำสั่งให้บริษัทฯ ฟื้นฟูกิจการตามแผนนั้น บริษัทฯ
มีแผนที่จะมุ่งดำเนินธุรกิจตามที่เคยดำเนินมาเป็นปกติ คือการผลิตและจำหน่ายเส้นใยสังเคราะห์
โดย บริษัทฯจะดำเนินการปรับเปลี่ยนกระบวนการผลิต ด้วยการลดขั้นตอนการผลิตจากเดิมที่ใช้
คาโปรแลคตัม (Carpolactam) มาผลิตเม็ดไนล่อน (Nylon Chips)
เพื่อนำไปเป็นวัตถุดิบในการผลิตเส้นใยไนล่อน (Nylon Filament Yarn)
ตามความต้องการของลูกค้า มาเป็นการนำเข้าเม็ดไนล่อน (Nylon Chips)
แทนซึ่งนอกจากจะช่วยลดขั้นตอนการผลิตให้สั้นลงแล้วยังสามารถลดความเสี่ยงจากความผันผวนของราคาคาโปรแลคตัมได้อีกทางหนึ่ง

นอกจากนี้ บริษัทฯ
มีนโยบายในการที่จะขยายฐานลูกค้าไปสู่กลุ่มประเทศในตะวันออกกลางหรือเอเซียใต้
ซึ่งเป็นตลาดขนาดใหญ่ของเส้นใยสังเคราะห์รวมถึงการจัดหาผู้ร่วมลงทุนรายใหม่
ในกลุ่มประเทศดังกล่าว เพื่อขยายฐานการผลิตหรือย้ายฐานการผลิตไปสู่ประเทศในภูมิภาคดังกล่าว
ซึ่งมีต้นทุนวัตถุดิบถูกกว่าประเทศไทย